Irrigatie unit, met self cleaning filter - bouwjaar 2009 - Pompen: te koop - te huur - aangeboden - Tuinbouw Marktplaats
45 mm buizen (verwarmings ... N.O.T.K.
Vaste loopband ca 200 meter N.O.T.K.
Agrolux 600watt 230volt : 144 ... N.O.T.K.
Empas bewaterings tank / op ... N.O.T.K.
Co 2 ventilator / van dijk ... N.O.T.K.
11.500m2 / breedkapper ... N.O.T.K.
Schroefcompressor allegro 20 N.O.T.K. Konstabel in hof vir polisieman se moord | Maroela Media
Lt. kol. Reinier Lagois. Foto: Verskaf
Konst. Rishen Rampashard van die Pretoria-Wes-polisiestasie verskyn weer Maandag in die Pretoria-landdroshof vir die moord op lt.kol. Reinier Lagois.
Lagois (42) is verlede maand koelbloedig by sy huis in Pretoria doodgeskiet, glo weens ŉ beweerde liefdesdriehoek.
Maroela Media het vroeër berig Rampashard is op 29 Januarie in verband met die moord in hegtenis geneem.
Lagois se liggaam is op 18 Januarie by sy huis in die Pretoriase Moot gevind. Altesaam 14 patroondoppies het op die toneel gelê en sy blougrys Toyota Corolla was vermis. Die motor is op 20 Januarie ongeveer 7 km van sy huis verlate langs die pad aangetref. Lagois was die hoof van ondersteuning by die Leote-polisiestasie.
Hennie Lagois het ná Rampashard se inhegtenisneming aan Maroela Media gesê sy broer het saam met sy voormalige vriendin gebly, hoewel hulle nie meer in ŉ verhouding was nie. “Hy en [sy vriendin] het saam die huis gekoop waarin hulle gebly het. Nadat hul verhouding op die rotse beland het, het hulle ooreengekom dat sy in die huis sou aanbly en dat hy sou uittrek sodra sy dan sy gedeelte van die eiendom gekoop het,” het hy gesê.
Volgens Hennie was Rampashard die aand van die moord op die toneel, glo as ŉ familievriend. Hy het hom egter nie geken nie. Hy vermoed Reinier se voormalige vriendin ken egter wel vir Rampashard, aangesien sy glo voorheen ŉ bevelvoerder van die Pretoria-Wes-polisiestasie was, waar Rampashard gevestig is.
Volgens Hennie is Reinier se voormalige vriendin waarskynlik nog nie deur die Valke se ondersoekspan ondervra nie omdat sy tans in ŉ psigiatriese hospitaal behandel word. Hy kon nie sê waarvoor sy behandel word nie.
Lees alle vorige berigte oor lt.kol. Reinier Lagois op Maroela Media.
Drie steeds in Lily-myn vasgekeer
wims · 3 jaar gelede
Ja en die voormalige vriendin se eerste man is ook dood geskiet. Die polisie ondersoek dit en ook bedrog sake teen haar. So haal jou verlede jou in. Net jammer nog n man moes met sy lewe boet. Innige meegevoel met die familie met hul groot verlies!
Nuuskierig · 3 jaar gelede
Daar is n Piketberg koerant berig wat se dat haar eerste man aan n hartaanval oorlede is, waar kom jou inligting vandaan. Wonder of die koerant hul gegewens nagegaan het voor publikasie of net geglo het wat die stasiebevelvoerder vir hul vertel het.
So SAD SAD SAD, ek het gedink daar is meer om die vreemde dood, ‘n goeie Polisie man net so uitgevee, omdat dinge nie meer na jou speletjie gedoen word nie. Ek hoop regtig die 2tjies word behoorlik ondersoek en vervolg en haar kamma Psigiatriese hospitaal stories kan sy maar los, Wims maak seker die ondersoek beamptes weet alles wat jy weet en op rekord het. Sulke vroue en natuurlik die Rampashard. Hul is Polisie beamptes en moet ‘n voorbeeld wees, wens hul kon dubbeld en harder gestraf word!
Korrek Sad, polisie wat korup is moet dubbel die straf ontvang as ander misdadigers.
Met aanstelling moet elke polisie beampte daartoe toestem dat sou hulle misdaad kurupsie pleeg dubbel straf ontvang met skuldig bevind word.